**Kevin Stenlund** (s. 20. syyskuuta 1996 Tukholma, Ruotsi) on ruotsalainen jääkiekkoilija, joka pelaa NHL-joukkue Florida Panthersin organisaatiossa. Hän on pelipaikaltaan keskushyökkääjä. Stenlund laukoo oikealta. Elite Prospects -sivuston Curtis Joen vuonna 2014 tekemän analyysin mukaan hän on älykäs ja isokokoinen sentteri, joka hallitsee kiekkoa erinomaisesti. Joen mukaan Stenlundin suurin vahvuus on hänen peliälynsä. Stenlund pelaa yksinkertaista, kokonaisvaltaista ja tasaista peliä ja hän käyttää vahvuuksiaan hyväksi. Stenlund pelaa myös varsin fyysisesti ja häneltä on vaikea riistää kiekkoa,
mutta Stenlundilla on kuitenkin kehitettävää luistelussa.

Ura
---

### Seuraura

Stenlund on IFK Tumban kasvatti. Hän siirtyi juniorina sittemmin Botkyrka HC:hen. Stenlund oli kaudella 2011–2012 seuran J18-junioreiden paras pistemies ja maalintekijä tehoilla 24+15=39. Hän jakoi koko J18 Division 1:n maalipörssin viidennen sijan IFK Oren Joel Bondin kanssa. Stenlund oli myös nousukarsintasarjassa Botkyrkan paras pistemies, maalintekijä ja syöttäjä tehoilla 4+4=8. Hän debytoi samalla kaudella myös miesten peleissä pelattuaan yhden ottelun vain 15-vuotiaana Ruotsin II-divisioonassa.

Kaudeksi 2012–2013 Stenlund siirtyi HV71:n J18-junioreihin. Kauden 2013–2014 päätteeksi hän voitti J20 SuperElitin mestaruuden. Kaudella 2014–2015 Stenlund nousi HV71:n J20-junioreiden kapteeniksi. Hän oli tehoilla 14+22=36 joukkueen paras syöttäjä Filip Ahlin kanssa ja toiseksi paras pistemies hänen jälkeensä. Stenlund debytoi samalla kaudella myös HV71:n SHL-joukkueessa, jossa hän pelasi 17 runkosarjaottelua tehden yhden maalin. Stenlund teki SHL-debyyttinsä 18. marraskuuta 2014 Färjestad BK:ta vastaan. SHL-uransa avausmaalin hän teki 3. maaliskuuta 2015 vieraissa Leksands IF:ää vastaan.

Columbus Blue Jackets varasi Stenlundin toisella kierroksella 58. pelaajana NHL:n varaustilaisuudessa 2015. Ennen tätä, maaliskuussa 2015 hän teki HV71:n kanssa kaksivuotisen SHL-sopimuksen. Stenlund teki siellä varsinaisen tulokaskautensa 2015–2016 aikana 43 runkosarjaottelussa tehot 1+1=2, kuudessa playoff-ottelussa yhden maalin ja viidessä Mestarien liigan ottelussa yhden maalin. Hän pelasi kauden aikana myös yhden ottelun lainalla sarjatasoa alempana HockeyAllsvenskan-joukkue HC Vita Hästenissä lokakuussa 2015. Kaudella 2016–2017 Stenlund teki SHL:n runkosarjassa tehot 13+7=20 ja pudotuspeleissä tehot 4+6=10. Hänellä oli CHL:ssä HV71:n paras teholukema (+4). Stenlund voitti kauden päätteeksi Ruotsin-mestaruuden. Hän pelasi kauden aikana myös kaksi Allsvenskan-ottelua lainalla Västerviks IK:ssa syyskuussa 2016.

Toukokuussa 2017 Stenlund teki kolmivuotisen tulokassopimuksen Columbus Blue Jacketsin kanssa. Hän siirtyi kaudeksi 2017–2018 vielä lainalle HV71:een.

Heinäkuussa 2023 Stenlund teki vapaana agenttina Florida Panthersin kanssa yksivuotisen ja miljoonan dollarin arvoisen sopimuksen.

### Maajoukkueura

Stenlund on pelannut seitsemän nuorten maaottelua.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2011–2012 | Botkyrka HC | Ruotsi II | 1 | 0 | 0 | 0 | 0 | – | – | – | – | – |
| 2012–2013 | HV71 | J18 Elit | 5 | 1 | 2 | 3 | 0 | – | – | – | – | – |
| 2013–2014 | HV71 | SuperElit | 29 | 4 | 5 | 9 | 16 | 7 | 1 | 1 | 2 | 0 |
|  | HV71 | J18 Elit | 3 | 2 | 0 | 2 | 0 | – | – | – | – | – |
|  | HV71 | J18 Allsvenskan | 6 | 6 | 3 | 9 | 4 | – | – | – | – | – |
| 2014–2015 | HV71 | SuperElit | 36 | 14 | 22 | 36 | 16 | 6 | 1 | 3 | 4 | 4 |
|  | HV71 | SHL | 17 | 1 | 0 | 1 | 2 | – | – | – | – | – |
| 2015–2016 | HV71 | SHL | 43 | 1 | 1 | 2 | 20 | 6 | 1 | 0 | 1 | 2 |
|  | HV71 | SuperElit | 17 | 5 | 19 | 24 | 31 | – | – | – | – | – |
|  | HC Vita Hästen | Allsvenskan | 1 | 0 | 0 | 0 | 0 | – | – | – | – | – |
| 2016–2017 | HV71 | SHL | 48 | 13 | 7 | 20 | 16 | 16 | 4 | 6 | 10 | 6 | Le Mat-pokalen |
|  | HV71 | SuperElit | 3 | 2 | 1 | 3 | 12 | – | – | – | – | – |
|  | Västerviks IK | Allsvenskan | 2 | 1 | 3 | 4 | 2 | – | – | – | – | – |
| 2017–2018 | HV71 | SHL | 43 | 7 | 15 | 22 | 28 | 2 | 0 | 1 | 1 | 2 |
|  | Cleveland Monsters | AHL | 7 | 0 | 2 | 2 | 4 | – | – | – | – | – |
| 2018–2019 | Cleveland Monsters | AHL | 59 | 15 | 10 | 25 | 12 | 5 | 1 | 0 | 1 | 0 |
|  | Columbus Blue Jackets | NHL | 4 | 0 | 0 | 0 | 4 | – | – | – | – | – |
| 2019–2020 | Columbus Blue Jackets | NHL | 32 | 6 | 4 | 10 | 8 | 2 | 1 | 0 | 1 | 0 |
|  | Cleveland Monsters | AHL | 33 | 6 | 12 | 18 | 24 | – | – | – | – | – |
| 2020–2021 | Columbus Blue Jackets | NHL | 32 | 5 | 5 | 10 | 8 | – | – | – | – | – |
| 2021–2022 | Cleveland Monsters | AHL | 42 | 8 | 17 | 25 | 20 | – | – | – | – | – |
|  | Columbus Blue Jackets | NHL | 3 | 0 | 0 | 0 | 2 | – | – | – | – | – |
| 2022–2023 | Winnipeg Jets | NHL | 54 | 6 | 3 | 9 | 20 | 5 | 1 | 0 | 1 | 2 |
|  | Manitoba Moose | AHL | 19 | 4 | 10 | 14 | 26 | – | – | – | – | – |
| 5 kautta | yhteensä | AHL | 160 | 33 | 51 | 84 | 86 | 5 | 1 | 0 | 1 | 0 |
| 5 kautta | yhteensä | NHL | 125 | 17 | 12 | 29 | 42 | 7 | 2 | 0 | 2 | 2 |
| 4 kautta | yhteensä | SHL | 151 | 22 | 23 | 45 | 66 | 24 | 5 | 7 | 12 | 10 |

Lähteet
-------

* Kevin Stenlund The Internet Hockey Databasessa (englanniksi)
* Kevin Stenlund *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  Kevin Stenlund *Elite Prospects*. Everysport Media Group AB.  (englanniksi)
2. ↑  Game detail: 18 Nov 2014, HV71 – Färjestad Karlstad *Eurohockey.com*.  18.11.2014. European Ice Hockey Online AB & eSports.cz s.r.o. Viitattu 21.9.2017. (englanniksi)
3. ↑  Game detail: 03 Mar 2015, Leksands IF – HV71 *Eurohockey.com*.  3.3.2015. European Ice Hockey Online AB & eSports.cz s.r.o. Viitattu 21.9.2017. (englanniksi)
4. ↑  Freijd, Johan: Stenlund skriver a-lagskontrakt och Eidstedt förlänger *hv71.se*.  30.3.2015. HV71 Elitishockey AB. Viitattu 21.9.2017. (ruotsiksi)
5. ↑  Jensen, Fredrik: Vita Hästen lånar SHL-spelare *vitahasten.se*.  30.3.2015. Vita Hästen Ishockey AB. Viitattu 21.9.2017. (ruotsiksi)
6. ↑  Freijd, Johan: Kevin Stenlund lånas ut till Västervik *hv71.se*.  22.9.2016. HV71 Elitishockey AB. Viitattu 21.9.2017. (ruotsiksi)
7. ↑  CBJ sign center Kevin Stenlund to three-year entry level contract  23.5.2017. COLUMBUS, OHIO:  Columbus Blue Jackets. Viitattu 21.9.2017. (englanniksi)
8. ↑